Nádherný, čistý priestor. Štýlovo zariadený a udržiavaný. Izba je na poschodí, ku ktorej vedú drevené schody. Kúpeľňa, kuchyňa a WC je na prízemí, kde je aj súkromná časť majiteľky. Dostali sme od nej veľmi užitočné tipy na reštaurácie a tapas bary. Má veľmi milú mačku, ktorá má síce prístup do všetkých priestorov, ale v noci hore nechodí a ani na postele nevyskakuje, je veľmi dobre vychovaná. V kúpeľni a kuchyni je komplet vybavenie vrátane fénu a žehličky na vlasy, hore nás vítalo občerstvenie vo forme muffinov a počas celého pobytu máme k dispozícii v našej izbe aj rýchlovarnú kanvicu a výber čajov a menšiu chladničku. Odporúčam si však priniesť vlastné papuče, nakoľko tieto hostiteľka neposkytuje, príp. si ich zakúpiť na mieste v okolitých obchodíkoch, ktorých je tam nespočetné množstvo. Hostiteľka je veľmi milá pani, s ktorou si budete určite dobre rozumieť a na koniec nám neprekážala ani absencia dverí do našej izby, nakoľko pani Nuria je veľmi tichá. Toto miesto rozhodne odporúčam!